Παλαιοχώρι Κλεινοβού Τρικάλων

Το Παλαιοχώρι Καλαμπάκας ή Κλεινοβού είναι χωριό στη Θεσσαλία και την Περιφερειακή Ενότητα Τρικάλων.

Το Παλαιοχώρι είναι όντως ένας προορισμός με ιδιαίτερο φυσικό κάλλος και μοναδικά χαρακτηριστικά που το κάνουν να ξεχωρίζει:

 Ο «Γορίλας» του Βουνού: Πρόκειται για έναν εντυπωσιακό γεωλογικό σχηματισμό στους βράχους πάνω από το χωριό, ο οποίος, ειδικά από συγκεκριμένες οπτικές γωνίες, θυμίζει έντονα τη μορφή ενός γορίλα που κοιμάται ή αναπαύεται στην πλαγιά.
 Τριγγία & Κάλτσα: Η Τριγγία (2.204 μ.)είναι η εμβληματική κορυφή της περιοχής, γνωστή για την σχετικά βατή ανάβασή της. Δίπλα της βρίσκεται η κορυφή Κάλτσα (2.062 μ.), με τις δύο κορυφές να χωρίζονται από τον αυχένα στο «Γκολέμι».
 Φαγητό στην Πλατεία: Το σημείο συνάντησης στο χωριό είναι το καφέ-μεζεδοπωλείο «Διάβαινε» στην κεντρική πλατεία, το οποίο λειτουργεί όλο το χρόνο και φημίζεται για τα ντόπια ψητά, τους μεζέδες και τη φιλοξενία του.

Είναι ένας τόπος που συνδυάζει την άγρια ομορφιά της Πίνδου με την αυθεντική φιλοξενία ενός ορεινού χωριού.

 Γεωγραφικά - ιστορικά στοιχεία 
Το Παλαιοχώρι είναι ένα ορεινό χωριό της Πίνδου  και βρίσκεται στις νοτιοανατολικές πλαγιές του όρους Τριγγία σε υψόμετρο 1.050 μέτρων. Απέχει περίπου 52 χιλιόμετρα Δ.-ΒΔ. από τα Τρίκαλα, 31 χιλιόμετρα ΝΑ. από την Καλαμπάκα (έδρα του δήμου) και 19 χιλιόμετρα ΝΔ. από το Κλεινό (ή Κλεινοβός) του οποίου θεωρείται συνοικισμός.  

Γύρω από το χωριό είναι οι κορυφές της Πίνδου, Κοκκινόβρυση (1.700 μ.), Γκιόναλι (1.700 μ.), Γκούρα (1.900 μ.), Σουφλή (2.010 μ.), Τριγγία (2.204 μ.) και Νεράιδα (2.135 μ.) ενώ εκτείνονται και 6.000 στρ. παρθένου ελατοδάσους κατά μήκος των ρεμάτων Πλιάτσικα, Βλάχα, Κατωνίσθα και Κόγκια, που αποτελούν μέρος του υδρογραφικού δικτύου του Πηνειού ποταμού και βρίσκονται στο ορεινό τμήμα της λεκάνης απορροής του. Η περιοχή είναι ενταγμένη στο Δίκτυο Natura και βρίσκεται εντός των ορίων Τόπου Κοινοτικής Σημασίας και συγκεκριμένα στην Ειδική Ζώνη Διατήρησης με κωδικό GR1440002 και την ονομασία "Κερκέτιο όρος (Κόζιακας)" με σημαντική εμφάνιση οικοτόπων που χρήζουν προστασίας σύμφωνα με την Οδηγία των Οικοτόπων (92/43/ΕΟΚ). Κρίνεται ιδιαίτερα σημαντική η προστασία του δασικού περιβάλλοντος λόγω της βιοποικιλότητας της περιοχής και εμφάνισης ειδών χλωρίδας και πανίδας Ευρωπαϊκού ενδιαφέροντος. Γνωστές είναι οι πηγές Ανάβρα, Βλάχα και Καλόγερος ενώ κάτω από την κορυφή Σουφλή υπάρχει σπήλαιο βάθους 40 μέτρων και επιφάνειας 60 τ.μ. όπου οι κάτοικοι παλαιότερα αποθήκευαν πάγο. Στα βορειοδυτικά, το ύψωμα Γκουλέμι προσφέρει απέραντη θέα προς την πεδιάδα των Τρικάλων και ορατότητα των Μετεώρων. Εκεί βρίσκεται το γραφικό εκκλησάκι της Μεταμόρφωσης του Σωτήρα, το οποίο γιορτάζει κάθε χρόνο στις 6 Αυγούστου.  
μικρογραφία|Μεταμόρφωση του Σωτήρος 
μικρογραφία|Παραδοσιακή βρύση "Κατωιάνα"
μικρογραφία|Ευωδιαστό φρεσκοκομμένο τσάι
Υπάρχουν πολλές πετρόκτιστες βρύσες με πηγαίο πόσιμο νερό, αναδεικνύοντας μια χαρακτηριστική αρχιτεκτονική. Οι πιο γνωστές από αυτές είναι η "Κατωιάννα', η "Λαγούδα", η "Κατούρου", του "Πλιάτσικα" και τα "Λαπούσια", που αποτελεί και χώρο συνάντησης των κατοίκων. Στο χωριό και κυρίως στο ορεινό τμήμα του σε απόκρημνες πλαγιές  φυτρώνει τσάι, αγαπημένο βότανο με μοναδικά οφέλη για τον οργανισμό, το οποίο είναι ιδιαίτερα εύγεστο και καταναλώνεται κυρίως τους χειμερινούς μήνες.

Στην πλατεία είναι χτισμένος ο Ιερός Ναός του Αγίου Βησσαρίωνα που γιορτάζει στις 15 Σεπτεμβρίου. Στο μονοθέσιο Δημοτικό σχολείο, το οποίο δεν χρησιμοποιείται στο παρόν έχει δημιουργηθεί ένα Λαογραφικό Μουσείο με τη βοήθεια των κατοίκων, αλλά και του Μορφωτικού και Εκπολιτιστικού Συλλόγου Παλαιοχωρίου με κυριότερο μέλημα να προβάλλει την παράδοση του τόπου και να αναδείξει την πολιτιστική μας κληρονομιά. Για το λόγο αυτό  παραδοσιακά αντικείμενα που χρησιμοποιούσαν παλιότερα μεγάλης συναισθηματικής αξίας προσφέρθηκαν στο χώρο του μουσείου, μάρτυρες μιας άλλης εποχής. Πέρα από τους μόνιμους κατοίκους, το χωριό επισκέπτονται πλήθος επισκεπτών που κατάγονται από αυτό, ιδιαίτερα το χρονικό διάστημα από Μάιο έως και Οκτώβριο.

Στο χωριό λειτουργούσε μύλος, χτισμένος το 1904, ο οποίος είναι ιδιοκτησία της εκκλησίας και χρησιμοποιούνταν από τους κατοίκους της κοινότητας. Δυστυχώς όχι πια. Το χωριό το Σεπτέμβριο του 2023 υπέστη σοβαρές ζημιές και καταστράφηκε ένα μεγάλο μέρος του οδικού δικτύου περίπου 5 χιλιομέτρων κατά την καταιγίδα Daniel.

Η παλιά ονομασία του χωριού, σύμφωνα με την τοπική παράδοση, είναι Παλαιογκορτσιά. Το πότε ιδρύθηκε δεν είναι γνωστό αλλά πιθανολογείται ότι έχει κατοικηθεί από πολύ παλιά. Αναφέρεται ότι οι κάτοικοι της Παλαιογκορτσιάς την εγκατέλειψαν εξαιτίας κάποιας αρρώστιας, αλλά αργότερα επέστρεψαν και έδωσαν στο χωριό το νέο του όνομα.

 Διοικητικά - πληθυσμιακά στοιχεία 
Αναφέρεται, μετά την Ένωση της Θεσσαλίας, το 1883 ΦΕΚ 126Α - 02/04/1883 να προσαρτάται στο δήμο Χαλκίδος παρ' Ασπροποτάμω και το 1965 με το ΦΕΚ 95Α - 31/05/1965 να ορίζεται έδρα της ομώνυμης νεοϊδρυθείσας κοινότητας. Σύμφωνα με το πρόγραμμα Καλλικράτης αποτελεί κοινότητα που υπάγεται στη Δημοτική Ενότητα Κλεινόβου του Δήμου Μετεώρων και σύμφωνα με την απογραφή 2011 απογράφησαν 52 κάτοικοι.ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10625 (σελ. 151 του pdf) Η πορεία του πληθυσμού, σύμφωνα με τις απογραφές είναι: 
ΑπογραφήΠληθυσμός195136719612831971184198127119912462001256201152

 Σημείωση 
Στην ίδια Περιφερειακή Ενότητα αλλά στον Δήμο Πύλης υπάρχουν οι συνώνυμοι οικισμοί Παλαιοχώρι Γαρδικίου και Παλαιοχώρι Στουρναραίικων.

 Παραπομπές 

Κατηγορία:Χωριά της περιφερειακής ενότητας Τρικάλων
Κατηγορία:Δήμος Μετεώρων